നിലന്പൂര് സന്പൂര്ണ മാലിന്യ സംസ്കരണത്തിലേക്ക് നിലന്പൂര്: നഗരസഭയില് സന്പൂര്ണ മാലിന്യ സംസ്കരണ പദ്ധതി നടപ്പാക്കാന് നിലന്പൂര് നഗരസഭാ ഭരണസമിതി യോഗം തീരുമാനിച്ചു. നഗരസഭയിലെ മുഴുവന് വീടുകളില് നിന്നു നഗരസഭ കുടുംബശ്രീ മുഖേന തെരഞ്ഞടുത്ത ഹരിത കര്മസേന അംഗങ്ങള്ക്ക് ഹരിത കേരള മിഷന് മുഖേന അടുത്ത ദിവസങ്ങളില് പരിശീലനം നല്കും. പരിശീലനം പൂര്ത്തീകരിച്ച കര്മസേന അംഗങ്ങള് നഗരസഭയിലെ വീടുകളില് നിന്നു അജൈവ മാലിന്യങ്ങള് ശേഖരിച്ച് തരം തിരിച്ച് ഹരിത കേരള മിഷന് അംഗീകൃത സ്ഥാപനമായ ഗ്രീന് കേരള മിഷനുമായി സഹകരിച്ച് ഈ മാലിന്യങ്ങള് നഗരസഭയില് നിന്നു സംസ്കരിക്കാന് കൊണ്ടുപോകും. കൂടാതെ ഈ വര്ഷത്തെ നഗരസഭ പദ്ധതി മുഖേന ജൈവ മാലിന്യം സംസ്കരിക്കുന്നതിനു ശുചിത്വ കേരള മിഷന് അംഗീകരിച്ച മാലിന്യ സംസ്കരണ ഉപകരണങ്ങള് സൗജന്യമായി എല്ലാ വീടുകളിലേയ്ക്കും നല്കും. ജൈവ മാലിന്യ സംസ്കരണത്തിനു എല്ലാ വീട്ടുകാര്ക്കും നഗരസഭ പരിശീലനം നല്കും. ഇങ്ങനെ ഉത്പാദിപ്പിക്കുന്ന ജൈവവളം വീട്ടുവളപ്പിലെ കൃഷിയ്ക്ക് ഉപയോഗിക്കുന്നതിനും അധികം വരുന്ന ജൈവ വളം കുടുംബശ്രീ യൂണിറ്റുകളെ ഉപയോഗപ്പെടുത്തി കുടുംബശ്രീയുടെ കാര്ഷിക വിപണന കേന്ദ്രം വഴി കുറഞ്ഞ നിരക്കില് നിലന്പൂര് നഗരസഭയുടെ ബ്രാന്ഡില് ജൈവ വളം വിപണനം ചെയ്യാനും പദ്ധതിയുണ്ട്. നഗരസഭയ്ക്കൊപ്പം കൃഷി വകുപ്പ്, വൈറ്ററിനറി, ഇറിഗേഷന്, കെഎസ്ഇബി, മത്സ്യഫെഡ്, അയ്യങ്കാളി തൊഴിലുറപ്പ്, ആരോഗ്യം തുടങ്ങിയ സര്ക്കാര് വകുപ്പുകളെ ഏകോപിപ്പിച്ചാണ് നഗരസഭ ഈ പ്രവര്ത്തനങ്ങളെ മുന്നോട്ടു കൊണ്ടുപോകുന്നത്. നഗരസഭയിലെ മുഴുവന് വ്യാപര സ്ഥാപനങ്ങളെയും പദ്ധതിയില് ഭാഗമാക്കും. കൂടാതെ, നഗരസഭയിലെ വിവിധ രാഷ്ട്രീയ കക്ഷികളെയും യുവജന സംഘടനകളെയും മത, സാംസ്കാരിക, സാമൂഹിക, സന്നദ്ധ സംഘടനകളുടെയും സഹകരണം ഉറപ്പാക്കും. നഗരസഭയില് ആകെ നടപ്പാക്കാന് തീരുമാനിച്ച പദ്ധതികളുടെ പ്രഖ്യാപനം ഒക്ടോബര് രണ്ടിനു ഗാന്ധി ജയന്തി ദിനത്തില് നടത്താനും തീരുമാനിച്ചു. മാലിന്യ സംസ്കരണ പദ്ധതി ആദ്യ ഘട്ടമായി നടപ്പാക്കുന്ന ആശുപത്രിക്കുന്ന്, മയ്യന്താനി, വീട്ടിക്കുത്ത്, കൊളക്കണ്ടം, ചക്കാലക്കുത്ത്, താമരക്കുളം എന്നീ വാര്ഡുകളെ അന്നേ ദിവസം ഹരിത വാര്ഡുകളായി പ്രഖ്യാപിക്കും. ഈ വാര്ഡുകളിലെ മുഴുവന് വീടുകളും വ്യാപാര സ്ഥാപനങ്ങളും ഈ പദ്ധതിയില് ഉള്പ്പെടുത്തി പൈലറ്റ് പദ്ധതി ആയി നടപ്പാക്കാനും നഗരസഭാ യോഗം തീരുമാനിച്ചു.